Ta on end viie kilo raskuseks puukinud. Arstitädi tegi suured silmad, et nii ruttu nii  palju ja tublid oleme. Mina arvan, et asi on siin rohkem selles, et ta õhtuste sekelduste käigus üle mõistuse palju süüa nõuab ning sealt ka see kiiduväärt juurdevõtt… Kuigi jah, esialgu on pigem üle kui puudu. Eks edaspidi näha, kas tuleb piimaga teed kaanima hakata või jätkub see and ja õnnistus iseenesest. Siim pani mulle hüüdnimeks Lehm, kuid teie ei ole kuulnud, kui õrna hääletooniga ta seda ütleb. Igaljuhul ei kujuta ma küll ette, mil moel tegelikult käib see "pista pudelisse ja mine ise pead  tuulutama", kui ma pisut vähem kui kahe tunni pärast olen juba nagu tuntud automark Maiu. Ma peaks kihutama vilkurite välkudes kodu poole ilma jõudmata kusagil mahagi istuda, sest muidu on oi-oi-oi.